Document ID: 31996R2153

31996R2153
L 289/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 2153/96 НА СЪВЕТА
от 25 октомври 1996 година
за изменение на Регламент (ЕИО) № 2454/93 на Комисията относно установяване на разпоредби за прилагането на Регламент (ЕИО) № 2913/92 на Съвета относно установяване на Митнически кодекс на Общността
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската Общност,
като взе предвид Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (1), и по-специално член 249 от него,
като взе предвид предложението на Комисията,
като има предвид, че на основание член 361 равнището на пълното обезпечение при ползване на режим митнически транзит е определено минимум на 30 % от митните сборове и другите дължими такси и по този начин не осигурява винаги покриването със собствени средства в случай на измама; като има предвид, че от практиката е видно, че следва равнището да достигне по правило до 100 %, освен в изключителни случаи;
като има предвид, че Регламент (ЕИО) № 2454/93 на Комисията (2) следва да се измени,
ПРИЕ НАСТОЯЩИЯ РЕГЛАМЕНТ:
Член 1
Член 361 от Регламент (ЕИО) № 2454/93 се изменя, както следва:
1.
Параграф 1 се заменя със следния текст:
„1. Размерът на пълното обезпечение по реда на параграф 4 се определя на 100 % от митните сборове и другите дължими такси, при минимум от 7 000 ECU, освен за случаите по реда на параграф 2.
2. Митническите органи могат да определят пълното обезпечение по реда на параграф 4 на 30 % от митните сборове и другите дължими такси при минимална сума от 7 000 ECU, при положение че:
-
за срок от две години, титулярът на режима е извършвал редовни транзитни операции при пълно митно обезпечение,
-
през този срок той не е нарушил задълженията си,
-
намаленото обезпечение покрива по правило поне размера на митните задължения,
-
стоките не са описани в приложение 52 и не са изключени от пълното обезпечение.
3. Предвиденото по реда на параграф 2 не се прилага, щом условията, определени в него, не са спазени напълно.“
2.
Параграфи 2 и 3 стават съответно параграфи 4 и 5.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко в държавите-членки.
Съставено в Люксембург на 25 октомври 1996 година.

Labels: 3
15
11